钦定古今图书集成/理学汇编/经籍典/第121卷 > 王符潜夫论 > 《五德篇》
## 钦定古今图书集成/理学汇编/经籍典/第121卷 > 王符潜夫论 > 《五德篇》

武丁即位，默以不言。思道三年，而梦获贤人以为师，
乃使以梦像求之四方侧陋，得傅说，方以胥靡筑于
傅岩，升以为太公，而使朝夕规谏，恐其有惮怠也。则
敕曰：“若金，用汝作砺。若济巨川，用汝作舟楫。若时大
旱，用汝作霖雨。启乃心，沃朕心。若药不瞑眩，厥疾不
瘳；若跣不视地，厥足用伤。尔交修，予无弃。”故能中兴。
称号高宗。